रघुवर दास सरकार के एक साल पूरे होने पर भाजपाई आज मनाएंगे जश्न
पॉलिटिकल रिपोर्टर | जमशेदपुर
झारखंडमें रघुवर दास सरकार के एक साल पूरे होने पर महानगर भाजपा द्वारा सोमवार को जश्न मनाया जाएगा। साकची गोलचक्कर पर भाजपाइयों की ओर से सरकार की एक साल की उपलब्धियों को लेकर 365 किलो लड्डू का वितरित किया जाएगा। यह जानकारी जिलाध्यक्ष नंदजी प्रसाद ने रविवार को प्रेस कांफ्रेंस में दी।
उन्होंने बताया कि महानगर कमेटी द्वारा आयोजित कार्यक्रम में जिला पदाधिकारी,प्रदेश प्रतिनिधि, सभी मंडल के युवा महिला मोर्चा के कार्यकर्ता शामिल होंगे। जिलाध्यक्ष ने कहा कि साकची गोलचक्कर पर राज्य सरकार की उपलब्धियों पर जनता के बीच लड्डु का वितरण किया जाएगा। साथ ही जनता के लिए साकची गोलचक्कर पर नि:शुल्क चाय की भी व्यवस्था होगी। गोलचक्कर पर भाजपा कार्यकर्ताओं द्वारा चार स्टॉल बनाए जाएंगे, जबकि राज्य सरकार के एक साल पूरे होने की खुशी में कार्यकर्ताओं द्वारा आतिशबाजी की जाएगी। जिलाध्यक्ष ने राज्य सरकार की उपलब्धियां भी गिनाईं। मौके पर कमल किशोर, महामंत्री रामसिंह मुंडा, प्रवक्ता अनिल मोदी, मुकुल मिश्रा, पारसनाथ दुबे आदि उपस्थित थे।
महानगर अध्यक्ष ने राज्य सरकार की एक साल की उपलब्धियों पर कहा कि औद्योगिक विकास के लिए सिंगल विंडो सिस्टम, विश्व बैंक के सर्वे में कारोबार करने के ख्याल से तीसरे स्थान पर झारखंड का आना, राज्य में विधि व्यवस्था में सुधार, फैक्ट्री लाइसेंस नवीकरण एक साल को बढ़ाकर पांच साल, इंस्पेक्टर राज खत्म, खाद्य सुरक्षा अधिनियम लागू होना, स्पोर्टस विश्वविद्यालय, आदिवासी विकास प्राधिकार गठन, भ्रष्टाचार पर काबू पाने के लिए कमर कसना, जन संवाद के माध्यम से जनता की शिकायतों को दूर करना, कृषि उत्पादन बाजार समिति से टैक्स हटाना, बागबेड़ा गोविंदपुर नई ग्रामीण जलापूर्ति योजना का काम शुरू, मोहरदा जलापूर्ति योजना का काम शुरु, बस्तियों में बिजली पानी द्वारा जुस्को की सुविधा मुहैया करना समेत कई उपलब्धियां गिनाई।
भाजपा कार्यालय में पत्रकारों को जानकारी देते जिलाध्यक्ष नंदजी प्रसाद अन्य।
awa_Deva kas_Deva hin_Deva hin_Deva hin_Deva awa_Deva